Emil André Erstad

Emil André Erstad (født 1991)  er en norsk redaktør, politisk kommentator og forfatter. Han var leder av Kristelig Folkepartis Ungdom (KrFU) fra 2013 til 2015.  

 Utdannelse og yrkesliv 
Erstad har en bachelorgrad i statsvitenskap og har studert sammenliknende politikk ved Universitetet i Bergen. Han arbeidet i Tankesmien Agenda fra 2015 til 2019. I 2019 fikk han stillingen som kommunikasjonssjef i Den norske Helsingforskomité. I 2021 ble han ansatt som kommentator i Vårt Land. Der jobbet han frem til mai 2025, da han overtok stillingen som ansvarlig redaktør i Panorama nyheter.

I 2016 utgav han boka Farvel, Syria og i 2022 Mørkemann. Mi reise til kristenkonservatismen og tilbake begge på Det Norske Samlaget.

Politisk karriere
Erstad meldte seg inn i KrFU i 2008. Fra 2012 var han 1. nestleder i ungdomspartiet og fylkesleder i Hordaland KrFU. Fra 2016 til 2019 fungerte han i to perioder som nærmeste rådgiver for partileder Knut Arild Hareide på Stortinget.  

I 2013 startet Erstad en underskriftsaksjon for å få det sosiale nettstedet Facebook på nynorsk. Han markerte seg også som en talsmann for et bredere KrF, og tok blant annet til orde for å invitere muslimer inn i partiet og sa at han ville gå i homoparader.   

Erstad ble utvist fra Belarus i 2012 og 2014. NRK P3 laget i den forbindelse en dokumentar om blant annet KrFUs demokratiarbeid i Belarus.

I 2020 meldte Erstad seg ut av Kristelig Folkeparti.

Idrettsutøver
Som friidrettsutøver i tenårene for FIL AKS-77 satte han en personlig rekord på 800 meter på 1.55,18, i 2007 tok han gullet foran Henrik Ingebrigtsen på 800 meter. Som 16-åring satt han ny aldersrekord på 600 meter, 1.23,07 i 2007.Emil Andre Erstad slettet 37 år gammel aldersrekord i Stordleikane, Kondis.no (Ny rekord har kommet i ettertid.)

 Øvrig 
I 2019 vant Erstad NRKs radiokonkurranse Påskelabyrinten.

 Referanser 

 Eksterne lenker 



Kategori:Lokalpolitikere fra KrF
Kategori:KrF-politikere i Hordaland
Kategori:KrFUs ledelse
Kategori:Norske mellomdistanseløpere
Kategori:Personer fra Radøy kommune